Joe Biden, verðandi Bandaríkjaforseti, kynnti í gærkvöld aðgerðir komandi Bandaríkjastjórnar til að endurreisa efnahag ríkisins. Samanlagt nema aðgerðirnar um 1.900 milljörðum bandaríkjadala.
Áætlunin sem Biden kynnti í gærkvöld er fyrri af tviemur. Seinni hlutinn verður birtur í næsta mánuði. Biden segir stjórnvöld engan tíma mega missa til þess að koma í veg fyrir frekari skakkaföll. Hann segir fyrra skrefið stigið gegn faraldrinum og til að veita þeim Bandaríkjamönnum sem mest þurfa á að halda fjárhagsaðstoð.
Meðal þess sem finna má í áætlun Bidens eiga allir Bandaríkjamenn að fá tvö þúsund dollara ávísun frá ríkinu. Jafnframt eiga lægstu laun að vera hækkuð upp í fimmtán dali á klukkustund, jafnvirði um tvö þúsund króna.
Í áætluninni er gert ráð fyrir fimmtíu milljörðum dollara til skimunar fyrir COVID-19, og tuttugu milljörðum til að hraða dreifingu bóluefnis að sögn AFP fréttaveitunnar. Stefnan er að 100 milljónir Bandaríkjamanna verið bólusettar á hundrað dögum.
Seinni hlutinn, sem kynntur verður í febrúar, snýr meira að fjárfestingum. Biden segir að fjárfest verði í innviðum, verksmiðjum, nýsköpun, rannsóknum og þróun og hreinni orku.